సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Asia Cup 2018: భారత్-పాక్ మ్యాచ్.. ఆరు దేశాల ఇంటెలిజెన్స్ నిఘా
భారత్-పాక్ జట్ల మధ్య క్రికెట్ మ్యాచ్ అంటే ఇరుదేశాల్లోని అభిమానులే కాదు.. గ్యాంగ్ స్టర్లు కూడా వీక్షించడానికి ఎంతో ఆసక్తి ప్రదర్శిస్తారు. దావుద్ అనుచరులు ఈ మ్యాచ్ చూసేందుకు వస్తున్నారనే సమాచారంతో నిఘా వర్గాలు అప్రమత్తమయ్యాయి.
Samayam Telugu | Updated:
Sep 18, 2018, 12:22PM IST
క్రికెట్ అభిమానులు ఎప్పుడెప్పుడా అని ఎదురు చూస్తున్న భారత్, పాక్ మ్యాచ్‌కి సమయం ఆసన్నమైంది. ఆసియా కప్‌లో భాగంగా ఇరు జట్లు బుధవారం తలపడనున్నాయి. ఈ మ్యాచ్ చూడటానికి అండర్ వరల్డ్ మాఫియా డాన్ దావుద్ ఇబ్రహీం సన్నిహితుడు కూడా హాజరవుతాడని సమాచారం. దీంతో వివిధ దేశాలకు చెందిన ఆరు ఇంటెలిజెన్స్ ఏజెన్సీలు ఈ మ్యాచ్‌కు వచ్చే వారిపై ఓ కన్నేసి ఉంచాయి.
బుధవారం జరగనున్న భారత్-పాక్ మ్యాచ్ గురించి ఇంటెలిజెన్స్ ఏజెన్సీల నెట్‌వర్క్‌కి ముఖ్యమైన సమాచారం అందింది. దావూద్ ఇబ్రహీం, డి కంపెనీకి చెందిన ఇద్దరు మోస్ట్ వాంటెడ్ గ్యాంగ్‌స్టర్లు ఈ మ్యాచ్‌ వీక్షించనున్నారని ఏజెన్సీలకు సమాచారం అందింది. ఇప్పటికే ముంబై, కరాచీ నగరాల నుంచి దావుద్ కుటుంబ సభ్యులు, బంధువులు మ్యాచ్ చూడటం కోసం దుబాయ్‌ వెళ్లారు. దీంతో భారత్, బ్రిటన్, అమెరికా, రష్యా, చైనాలకు చెందిన ఇంటెలిజెన్స్ అధికారులు ఈ మ్యాచ్‌పై నిఘా పెట్టారు.